थिओडोर मोम्सेन

क्रिश्चियन म्याथियास थिओडोर मोम्सेन (जर्मन: [ˈteːodoːɐ̯ ˈmɔmzn̩]; ३० नोभेम्बर १८१७ – १ नोभेम्बर १९०३) एकजना जर्मन शास्त्रीय विद्वान, इतिहासकार, न्यायविद, पत्रकार, राजनीतिज्ञ र पुरातत्त्वविद थिए। उनलाई १९औँ शताब्दीका महानतम शास्त्रीय विद्वानहरूमध्ये एक मानिन्छ।

उनले आफ्नो ऐतिहासिक लेखनहरू, विशेषगरी "द हिस्ट्री अफ रोम" को लागि सन् १९०२ मा साहित्यतर्फको नोबेल पुरस्कार प्राप्त गरेका थिए। उनलाई प्रशियाली विज्ञान प्रतिष्ठानका १८ सदस्यहरूले मनोनयन गरेका थिए।

मोम्सेन एक प्रभावशाली जर्मन राजनीतिज्ञ पनि थिए। उनले प्रशियाली र जर्मन संसदको सदस्यका रूपमा सेवा गरे। रोमन कानून तथा दायित्व सम्बन्धी उनको लेखनले जर्मन नागरिक संहिता (सिभिल कोड) मा महत्वपूर्ण प्रभाव पारेको थियो।

 सन्दर्भ सामग्री